Salta al menú principal
Salta al contingut de la pàgina

Dijous 17.02.11

Sant Andreu de Palomar

Portada
Fòrums
Enquestes
Locals

Notícies

Notícies

Dimecres  20.06.2007  12:06

Segador emprenyat en enganxina per a vehicles

Es presentarà a la IV Jornada per la Llengua divendres 22 de juny 2007

Aquest divendres 22 de juny es farà a la plaça del Comerç de Sant Andreu de Palomar la IV Jornada per la Llengua. Hi intervendrà Mathew Tree, fent una reflexió sobre l'ús social del català i hi haurà diverses activitats. En aquest context i aprofitant la proximitat de la Diada dels Països Catalans, un col·lectiu andreuenc presentarà l'alternativa actual al gat i al ruc: un segador emprenyat, que voldrien que fos una nova icona identitària.

Diuen que "va estar bé el gat, va estar bé el ruc, però encara no ens havien entabanat tant com fins ara... posem un segador emprenyat al nostre vehicle i arreu" i l'acompanyaran d'una breu explicació de l'inici de la Revolta dels Segadors, el 22 de maig de 1640, quan van decidir assembleàriament des de la Parròquia del poble, marxar cap a Barcelona, farts dels abusos dels exercits espanyols.

La programació de la IV Jornada per la Llengua, on es podran trobar també samarretes dels Segadors realitzades per un altre col·lectiu andreuenc, serà aquesta:

divendres 22 de juny 2007 a la Plaça del Comerç

- 7 de la tarda (19.00h.)
Xerrada a càrrec de Mathew Tree sobre l'ús social del català

- 8 del vespre (20.00h.)
Ball de bastons amb els Bastoners de Sants

- 2/4 de 9 del vespre (20.30h.)
Espectacle de poesia "El principi fred de l'ésser"

- 2/4 de 10 del vespre (21.30h.)
Sopar popular - 4'50 €-

- 10 de la nit (22.00h.)
Concert de cantautor versionant Ovidi Montllor i actuació dels "Rambla amunt, rambla avall"

Xarxes socials

Envia l'article

Imprimeix l'article

Converteix a PDF

Publicitat

Facebook

Portada
Fòrums
Enquestes
Locals

Publicitat
Mapa web
Contacte
Qui som
Avís legal
Privacy Policy

Partal, Maresma & Associats, S.L.

Ferlandina 4308001 Barcelona93.442.64.39
Produït per gnuine